Stheno

Stheno on Tomi Räisäsen vuonna 2006 säveltämä kamarimusiikkiteos. Erik Bosgraaf tilasi teoksen Räisäseltä Madetoja-säätiön avustuksella. Teos kantaesitettiin 17.11.2006 Amsterdamissa (Alankomaat) Suite Muziekweek -festivaalin yhteydessä. Teos on omistettu Erik Bosgraafille ja Izhar Eliakselle. Vuonna 2007 Stheno voitti kansainvälisen sävellyskilpailun ”Irino Prizen” Tokiossa, Japanissa .
Soittimet: nokkahuiluputket, preparoitu kitara, nauha
Kesto: n. 7'30"
Teoksen otsikko viittaa kreikkalaisessa mytologiassa esiintyvään naispuoliseen hirviöön nimeltä Stheno (suom. Stheino), joka oli yksi gorgoista. Teoksessa Stheno on paljon staattisia kohtia, jotka viittaavat Gorgon kivettävään vaikutukseen.

Lähteet

Aiheesta muualla 
 Edition TROY: Partituurinäyte, kuunteluesimerkki ja teoskommentti

Kamarimusiikki
Taidemusiikin teokset
2000-vuosikymmenen musiikkiteokset